# Mal som bl.a. forskriften til Avfall Sør bygger på og som er utviklet i samarbeid med flere kommuner og avfallsselskaper:

## 

## Forbud mot innsamling av husholdningsavfall

Uten samtykke fra kommunen må ingen samle inn husholdningsavfall. Kommunen har gitt \*BIR\* hjemmel til å tildele samtykke etter søknad.

Forbudet omfatter også transport fra eiendommen til gjenvinningsstasjon når dette utføres av en profesjonell aktør.

## Vilkår for samtykke

Samtykke til innsamling av husholdningsavfall kan gis for inntil fem år når følgende kumulative krav er oppfylt:

1. Kvalifikasjonskrav

Den som skal samle inn husholdningsavfall må være et registrert foretak. Foretaket må være egnet til å foreta - og til å kunne gjennomføre – den innsamlingen det gis tillatelse til.

1. Krav til utførelse av oppgaven

Innsamling av husholdningsavfall skal skje i henhold til forurensningsloven og øvrig relevant regelverk.

Alt innsamlet husholdningsavfall skal transporteres til godkjent mottak uten ugrunnet opphold.

Den som samler inn husholdningsavfall skal rapportere hvilke husholdningsavfallstyper som samles inn og omfanget av innsamlingen. Rapportering gjøres til \*BIR\*, som kan fastsette krav til hvordan rapportering skal skje.

Samtykke kan ikke overdras til annet rettssubjekt.

Samtykkemottaker er alene ansvarlig for skade virksomheten påfører kommunen, \*BIR\* eller tredjepart under utførelse av innsamling som det er gitt samtykke til.

1. Krav til dokumentasjon

Søknad skal være skriftlig og må inneholde opplysninger om søker og utførelse som gitt i egne retningslinjer. Søknad kan skje elektronisk gjennom nasjonal portal.

Søknad skal inneholde en forsikring om at søker vil overholde de krav som stilles til innsamling og rapportering i denne forskriften.

## kommunen/….. kan nekte samtykke

Selv om vilkårene for samtykke er oppfylt, kan ….. nekte samtykke dersom kommunenes mulighet for økonomisk og rasjonell drift reduseres.

## kommunen/…. kan trekke samtykke tilbake

……. kan trekke samtykke tilbake dersom:

1. Innsamling og behandling ikke skjer i henhold til vedtak og gjeldende regelverk.
2. Forutsetningene for vedtaket endres slik at innsamling i regi av samtykkemottaker reduserer kommunenes mulighet for økonomisk og rasjonell drift.
3. Det blir endringer i offentlige regler og krav som har betydning for tildeling av samtykke.
4. Det foreligger forhold hos samtykkemottaker som ville gitt grunnlag for avvisning etter reglene for offentlige anskaffelser.

Opplistingen er ikke uttømmende.

## Tilsyn og kontroll

……. skal føre tilsyn og kontroll med virksomheter som har fått samtykke til innsamling av husholdningsavfall. Tilsyn og kontroll skjer innenfor rammene av forurensningsloven kapittel 7.

## Gebyr for saksbehandling og tilsyn

…… kan kreve gebyr for behandling av tillatelser i medhold av denne forskriften. Gebyret skal ikke overstige …… kostnader ved saksbehandling og kontroll.

…….. kan kreve gebyr for gjennomføring av kontrolltiltak som skal sikre at forskriften eller vedtak med hjemmel i forskriften blir fulgt. Gebyret skal ikke overstige …… kostnader ved gjennomføring av kontrollen.